പണത്തിന് കാവലിരുന്ന് പൂച്ച : പണം പോലീസ് സ്റ്റേഷനില് എത്തിച്ച് റിട്ടയേര്ഡ് പോലീസുകാരന് തിരിച്ചു കിട്ടില്ലെന്ന് കരുതിയ തന്റെ പണം തിരികെ കിട്ടിയതിന്റെ സന്തോഷത്തിലാണ് സനോജ്. നടുറോഡില് കളഞ്ഞുപോയ പണത്തിന് കാവലിരുന്ന പൂച്ചയോടും പണം പോലീസ് സ്റ്റേഷനില് എത്തിച്ച റിട്ടയേര്ഡ് പോലീസുകാരനോടും എത്ര നന്ദി പറഞ്ഞാലും മതിയാകില്ല. തൊമ്മച്ചേരിയിലെ വീട് നിര്മാണ സ്ഥലത്ത് സിമന്റ് ഇറക്കിയ വകയില് ഉടമയ്ക്കു നല്കാനായി ഏല്പിച്ച തുകയായിരുന്നു നഷ്ടപ്പെട്ടത്. വണ്ടിയിലെ ഗിയര്ബോക്സില് നിന്നും പണം നടുറോഡില് വീണത് സനോജ് അറിഞ്ഞിരുന്നില്ല. പിന്നീട് പാമ്ബാടിയിലെത്തി പണം നോക്കുമ്ബോഴാണ് നഷ്ടപ്പെട്ട വിവരം മനസിലായത്. ഉടന് തിരിച്ചെത്തി വഴിയിലെല്ലാം തിരഞ്ഞെങ്കിലും കണ്ടെത്താനായില്ല. തുടര്ന്ന് കറുകച്ചാലിലും പാമ്ബാടിയിലും എത്തി പോലീസില് പരാതി നല്കി മടങ്ങി. പണം തിരികെ കിട്ടുമെന്ന് ഒരു പ്രതീക്ഷയും സനോജിനുണ്ടായിരുന്നില്ല.നടുറോഡില് പൂച്ച ഇരിക്കുന്നത് കണ്ട് നോക്കാനെത്തിയ റിട്ടയേര് പോലീസുകാരന് അശോക് കുമാറാണ് പണം കണ്ടെത്തിയത്. പരുക്കേറ്റ പൂച്ചയാണെന്ന് കരുതി വണ്ടി നിര്ത്തിയതായിരുന്നു അശോക് കുമാര്. പണത്തിന് കാവലിരിക്കുകയാണെന്ന് തിരിച്ചറിഞ്ഞതും സമീപത്തുണ്ടായിരുന്നവരോട് പണം നഷ്ടമായിട്ടുണ്ടോ എന്ന് അന്വേഷിച്ചു. തുടര്ന്ന് പോലീസ് സ്റ്റേഷനിലെത്തി പണം ഏല്പ്പിക്കുകയായിരുന്നു. അപ്പോഴാണ് പണം നഷ്ടപ്പെട്ടതായി പരാതി ലഭിച്ചെന്ന വിവരം പോലീസുകാര് അശോകിനെ അറിയിക്കുന്നത്. കറുകച്ചാല് എസ്ഐ എ.ജി.ഷാജന്റെ നേതൃത്വത്തില് പണം സനോജിന് കൈമാറി.